  Виталий Пронин Т. Борисов вордскем нуналаз огназ ӧвӧл.18-тӥ ноябре 124 ар талэсь азьвыл вордскиз Трофим Борисов.Трокай Борисов трос лэсьтӥз Вотской автономной областез кылдытон понна. 1920-тӥ арын, со сюлмаськемен, нырысьсэ ортчытэмын вал Удмурт коммунистъёслэн конференцизы. Отын кутэм решениез быдэстон понна Трокай Борисов пумиськылӥз Владимир Ленинэн. Озьы 4-тӥ ноябре удмурт калыклэн элькунэз кылдӥз.Трофим Кузьмич - шаерысьтымы удмуртъёс пӧлысь нырысетӥез дышетскем врач. Тодмо луиз публицист, филолог, этнограф сямен но.Трокай Борисов ӟеч тодӥз француз, бигер, пор, коми но калмык кылъёсты. Студент дыръяз ик удмурт кыллюкам бордын ужаз, нош 1932-тӥ арын 15 сюрс кылэн словарь поттӥз. Та вакытэ но солэн ужез тужгес мур пуштросо луэ. Шаерысьтымы удмуртлыкез ӝутӥсьёс пӧлын Трокай Борисовез 1933-тӥ арын пытсэт сьӧры келязы, партиысь куштӥзы. Улонысь кошкиз со 1943-тӥ арын.Трокай «Удмурт дунне» газетын тыршисьёслы но матын луэ. 1918-тӥ-1921-тӥ аръёсы со «Гудыри» газетлэн редакторез вал. Дано удмуртэз буре вайыса, газетын тыршисьёс ужан нуналзэс Трокай Борисовлэн синпелетэз дорын мытӥзы, пыд азяз сяська поныса.Валентина Кутузова Туспуктӥз А. Горбунов  Теги: ТрокайБорисов Удмуртилэнкунлыкбасьтоннуналэз  